བཙན་བྱོལ་སྤྱི་ཚོགས་ལ་མཚོན་ན་རྩོད་རྙོག་ཐམས་ཅད་ཀྱི་གཞི་རྩ་ཁ་ནས་ཕན་ཚུན་སྐྱོན་འཛུགས་དང་དམའ་འབེབས།སྒྲོ་འདོགས་དང་སྐུར་འདེབས།གླེང་འགེལ་དང་བསྙད་འདོགས་སོགས་གང་མང་བྱས་ནས་མི་དང་མིའི་བར་དང་།ཚོགས་ཁག་གི་བར་རྩོད་གླེང་དང་རྙོག་གྲྭ་བར་མ་ཆད་དུ་ཡོང་ཡོད།ལྷག་པར་དུ་དེང་སྐབས་སྐད་འཕྲིན་དར་ནས་ཕན་ཚུན་གདོང་སྟོན་མི་དགོས་པར་སྐྱོན་བརྗོད་བྱེད་འགོ་བཙུགས་པ་དང་།རྩོད་གླེང་འདི་ལྟ་བུ་ལ་ཡི་གེ་ཤེས་དང་མི་ཤེས།བརྗོད་པ་བདེ་དང་མི་བདེ།རྒྱུ་མཚན་ཡོད་དང་མེད་སོགས་ལ་ཁྱད་པར་གང་ཡང་མེད་པར་ཐད་ཀར་སེམས་ལ་དྲན་ཚད་བརྗོད་པ་དང་།ཕ་རོལ་པོ་ལ་སྐྱོན་དེ་དང་དེ་ལྟ་བུ་འདུག་སྙམ་པའི་ལྟ་ཚུལ་གཏན་ནས་མེད་ཀྱང་།མི་དེ་སྣང་བར་མི་འགྲོ་བ་རྒྱུ་མཚན་དུ་བྱས་ནས་དོན་མེད་སྐྱོན་འཛུགས་དང་དཀྲོག་གཏམ་སྤེལ་མཁན་མང་པོ་ཡོད་པ་ལ་བལྟས་ན་ཁ་ནི་མི་དགེའི་བང་མཛོད་ཡིན་ཞེས་པ་དེ་དོན་ལ་གནས་འདུགདེར་བརྟེན་རང་ཁ་རང་གིས་བསྡམས་ན་དམ་སེ་དང་།གཞན་གྱིས་བསྡམ་ན་ལྷོད་ཙམ་ཞེས་པ་བཞིན་གཞན་གྱིས་ཁ་ཁྲིམས་བཞག་ནས་འགོག་མི་ཐུབ་ཀྱང་རང་ཉིད་ཀྱིས་རང་ལ་ཚོད་འཛིན་བྱེད་ཐུབ།